CELEX: 22019D0083
Language: da
Date: 2018-12-04 00:00:00
Title: Stabiliserings- og Associeringsrådets afgørelse nr. 1/2018 af 4. december 2018 om overgangen til anden etape af associeringen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, jf. stabiliserings- og associeringsaftalens artikel 5, stk. 3 [2019/83]

21.1.2019   
               
               
                  DA
               
               
                  Den Europæiske Unions Tidende
               
               
                  L 18/51
               
            
         STABILISERINGS- OG ASSOCIERINGSRÅDETS AFGØRELSE Nr. 1/2018
         af 4. december 2018
         om overgangen til anden etape af associeringen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, jf. stabiliserings- og associeringsaftalens artikel 5, stk. 3 [2019/83]
         STABILISERINGS- OG ASSOCIERINGSRÅDET HAR —
         under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side (1) (»aftalen«), særlig artikel 5, stk. 3, og
         ud fra følgende betragtninger:
         
                     (1)
                  
                  
                     Aftalens artikel 5, stk. 1, omhandler en overgangsperiode på højst 10 år fordelt på to på hinanden følgende etaper.
                  
               
                     (2)
                  
                  
                     Første etape påbegyndtes den 1. april 2004, hvor aftalen trådte i kraft.
                  
               
                     (3)
                  
                  
                     I aftalens artikel 5, stk. 3, fastsættes desuden, at Stabiliserings- og Associeringsrådet skal vurdere, hvilke fremskridt der er sket, og træffe afgørelse om overgangen til anden etape og om dennes varighed såvel som om eventuelle ændringer, der skal foretages af indholdet i bestemmelserne for anden etape.
                  
               
                     (4)
                  
                  
                     Parterne er besluttede på at overholde de forpligtelser, der er forbundet med overgangen til anden etape af associeringen.
                  
               
                     (5)
                  
                  
                     Den Tidligere Jugoslaviske Republik Makedonien har truffet de foranstaltninger, der er nødvendige for at sikre overholdelse af alle forpligtelser som følge af overgangen til anden etape —
                  
               VEDTAGET DENNE AFGØRELSE:
         
            Artikel 1
            Associeringen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side overgår til anden etape, jf. aftalens artikel 5, stk. 3.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 4. december 2018.
            
               
                  På Stabiliserings- og Associeringsrådets vegne
               
               
                  Formand
               
            
         
         
            (1)  EUT L 84 af 20.3.2004, s. 13.